A4-0142/99

Τροποποιημένη πρόταση για κανονισμό του Συμβουλίου που αφορά την εφαρμογή εκ μέρους της Επιτροπής ενός προγράμματος ειδικών μέτρων και δράσεων για τη βελτίωση της πρόσβασης των εμπορευμάτων της ΕΕ και των διασυνοριακών υπηρεσιών της ΕΕ στην Ιαπωνία (COM(98)0722 - C4-0062/99 - 95/0116(CNS))

Η πρόταση εγκρίνεται με τις παρακάτω τροπολογίες:

(Τροπολογία 1)

Αιτιολογική αναφορά -1 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

έχοντας υπόψη το ψήφισμα του Κοινοβουλίου της 18ης Σεπτεμβρίου 1997 σχετικά με την ανακοίνωση της Επιτροπής προς το Συμβούλιο για την Ευρώπη και την Ιαπωνία: Τα επόμενα βήματα(1),

_______________

(1) ΕΕ C 304 της 6.10.1997, σελ. 119

(Τροπολογία 2)

Αιτιολογική σκέψη 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, ωστόσο, οι δυσκολίες πρόσβασης στην ιαπωνική αγορά που συναντούν οι ευρωπαϊκές επιχειρήσεις απαιτούν επιπλέον να εξασφαλίσει η Ιαπωνία τις αντικειμενικές συνθήκες που θα επιτρέπουν την ελεύθερη ανάπτυξη του εμπορίου στο εσωτερικό της χώρας[semigr ]

(Τροπολογία 3)

Άρθρο 2, παράγραφος 1, εισαγωγική πρόταση

>Αρχικό κείμενο>

1. Το κοινοτικό πρόγραμμα θα αποτελείται από τα ακόλουθα δύο μέτρα και δράσεις:

>Κείμενο μετά την ψηφοφορία στο ΕΚ>

1. Το κοινοτικό πρόγραμμα θα

συνίσταται, εντός των ορίων που ορίζει κατ' έτος η αρμόδια επί του προϋπολογισμού αρχή στη συγχρηματοδότηση των ακολούθων δύο μέτρων:

(Τροπολογία 4)

Άρθρο 2, παράγραφος 2, εισαγωγική πρόταση

>Αρχικό κείμενο>

2. Εκτός των ανωτέρω είναι δυνατή, εφόσον κριθεί πρόσφορη, η παροχή περιορισμένης βοήθειας για τα ακόλουθα μέτρα και δράσεις:

>Κείμενο μετά την ψηφοφορία στο ΕΚ>

2. Εκτός των ανωτέρω είναι δυνατή, εφόσον κριθεί πρόσφορη, η παροχή περιορισμένης βοήθειας για τα ακόλουθα μέτρα και δράσεις

, εντός των ορίων που ορίζει κατ' έτος η αρμόδια επί του προϋπολογισμού αρχή:

(Τροπολογία 5)

Άρθρο 3, παράγραφοι 4α και 4β (νέες)

>Αρχικό κείμενο>

>Κείμενο μετά την ψηφοφορία στο ΕΚ>

Η επιτροπή συνεδριάζει δημόσια, εκτός εάν έχει ληφθεί δεόντως αιτιολογημένη απόφαση για το αντίθετο και έχει δημοσιευθεί εν ευθέτω χρόνω. Δημοσιεύει χρονοδιάγραμμα δύο εβδομάδες πριν από τις συνεδριάσεις της. Συντάσσει δημόσιο κατάλογο δηλώσεων ενδιαφέροντος από τα μέλη της.

>Αρχικό κείμενο>

>Κείμενο μετά την ψηφοφορία στο ΕΚ>

Οι διατάξεις αυτές εγκρίνονται σύμφωνα με τη θέση του Κοινοβουλίου σχετικά με μία νέα πράξη που καθορίζει τις αρχές για τις επιτροπές της ΕΕ των οποίων προΐσταται η Επιτροπή, καθώς και τις εκτελεστικές αρμοδιότητες της Επιτροπής.

(Τροπολογία 6)

Άρθρο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3α

Η Επιτροπή θα παρουσιάσει στο Συμβούλιο και το Ευρωπαϊκό Κοινοβούλιο την 1η Σεπτεμβρίου 2000 έκθεση αξιολόγησης που θα περιλαμβάνει τα αποτελέσματα των δράσεων ελέγχου και παρακολούθησης που έχουν χρηματοδοτηθεί[semigr ] η έκθεση θα λαμβάνει επίσης υπόψη τις συμβατικές υποχρεώσεις και αρχές μιας ορθής και αποτελεσματικής διαχείρισης. Θα περιλαμβάνει τα αποτελέσματα μιας ανάλυσης κόστους/ αποτελεσματικότητας.

(Τροπολογία 7)

Άρθρο 4, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Βάσει της ήδη αποκτηθείσας εμπειρίας κατά την εφαρμογή του παρόντος κανονισμού, η Επιτροπή θα εκπονήσει, έως την 30ή Ιουνίου 2001, πρόταση επέκτασης του προγράμματος μετά το 2001.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την τροποποιημένη πρόταση κανονισμού του Συμβουλίου που αφορά την εφαρμογή εκ μέρους της Επιτροπής ενός προγράμματος ειδικών μέτρων και δράσεων για τη βελτίωση της πρόσβασης των εμπορευμάτων της ΕΕ και των διασυνοριακών υπηρεσιών της ΕΕ στην Ιαπωνία (COM(98)0722 - C4-0062/99 - 95/0116(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0722 - 95/0116(CNS)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 113 και 235 της Συνθήκης ΕΚ (C4-0062/99),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Εξωτερικών Οικονομικών Σχέσεων και τη γνωμοδότηση της Επιτροπής Προϋπολογισμών (A4-0142/99),

1. εγκρίνει την πρόταση της Επιτροπής με τις τροπολογίες του Κοινοβουλίου[semigr ]

2. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

3. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.